ET Euroopa Liidu Teataja C 47/2

Päritolunimetuste ja geograafiliste tähiste kaitset käsitleva määruse (EMÜ) nr 2081/92 artikli 6 lõike 2 kohase registreerimistaotluse avaldamine

(2005/C 47/02)

Käesoleva dokumendi avaldamine annab õiguse esitada vastuväiteid kooskõlas nimetatud määruse artiklitega 7 ja 12d. Kõik vastuväited taotlusega seotud vastuväited tuleb edastada liikmesriigi, Maailma Kaubandusorganisatsiooni liikmesriigi või kolmanda riigi pädeva asutuse vahendusel kuue kuu jooksul alates käesoleva dokumendi avaldamisest. Dokumendi avaldamise tingisid järgmised, eelkõige punktis 4.6 esitatud üksikasjad, mis võimaldavad lugeda taotluse põhjendatuks vastavalt määrusele (EMÜ) nr 2081/92.

KOKKUVÕTE

NÕUKOGU MÄÄRUS (EMÜ) nr 2081/92

“ASPERGE DES SABLES DES LANDES”

EÜ nr FR/00272/7.11.2002

KPN ( ) KGT( X )

Käesolev kokkuvõte on koostatud teavitamise eesmärgil. Põhjalikumat teavet eelkõige asjaomaste kaitstud päritolunimetuste või kaitstud geograafiliste tähiste hulka kuuluvate toodete tootjate kohta on võimalik saada riiklikest või Euroopa Komisjoni talituste spetsifikaatidest. (1)

1. Liikmesriigi vastutav talitus

Nimi: Institut National des Appellations d'Origine Aadress: 138, Champs Elysées - 75008 PARIS - FRANCE Tel: (1) 53 89 80 00 Faks: (1) 42 25 57 97

2. Taotleja

2.1. Nimi: Syndicat des Producteurs d'Asperges des Landes 2.2. Aadress: Chambre d'Agriculture, Cité Galliane, BP 279 - 40005 MONT DE MARSAN CEDEX Tel: (5) 58 85 45 05 Faks: (5) 58 85 45 21 E-post: qualite@landes.chambagri.fr 2.3. Koosseis: tootja / töötleja (X) Muu ( )

3. Tooteliik

Kategooria : värske või töödeldud puuvili, köögivili ja teravili

4. Spetsifikaat

(tunnuste kokkuvõte vastavalt artikli 4 lõikele 2)

4.1. Nimetus: “Asperge des Sables des Landes”

4.2. Kirjeldus: Valge või violetne värske spargel (violetse spargli näol on tegemist valge spargliga, mille puhul ainult osa võrsest on võtnud kergelt violetse varjundi. Selline värvus on tekkinud spargli mõnetunnisest kokkupuutest valgusega, mis ei vähenda vähimalgi määral toote maitseomadusi); spargel vastab ELi kvaliteedistandardite järgi ekstraklassi ja I klassi nõuetele.

Tooted sorditakse vastavalt ELi kvaliteedistandarditele (ekstraklass: 12—16 mm ning 16 mm ja rohkem; I klass: 10—16 mm ning 16 mm ja rohkem), pakendatakse geograafilises tootmispiirkonnas ning esitatakse kimpudes, tarbijapakendis või pakendis, kus võrsed on ühtlaselt paigutatud, kuid mitte kimpu seotud. Muul kui värskel kujul esitatud (näiteks sügavkülmutatud või konserveeritud) Sables des Landes'i spargli puhul ei tohi kasutada kaitstud geograafilist tähist “Sables des Landes” või “Landes”.

4.3. Geograafiline ala: Sparglit kasvatatakse ja pakendatakse Landes'i departemangus, mis laienes põllumajandusministeeriumi 5. novembri 1945. aasta otsusega “Landes de Gascogne'i” piirkonnaks. Sinna kuuluvad:

täielikult Landes'i departemang;

Gironde'i departemang (järgmised kantonid: Bordeaux, Arcachon, Audenge, Belin, Blanquefort, Castelnau-de-Medoc, La-Brede, Pessac, Podensac, La Teste; järgmised Langon'i kantoni vallad: Langon, Bommes, Fargue-de-Langon, Léognan, Mazière, Roaillan, Sauterne, Toulenne; järgmised Auros'i kantoni vallad: Auros, Berthez, Brannens, Brouqueyran, Coimère, Lados, Sigalens; järgmised kantonid: Bazas, Captieux, Grignols, Saint Symphorien, Villandraut, Lesparre-Medoc, Pauillac, Saint-Laurent et Benon, Saint-Vivien-de-Medoc);

Lot-et-Garonne'i departemang (järgmised Bouglon'i kantoni vallad: Antagnac, Labastide-Castel-Amouroux, Poussignac; Casteljaloux' kanton; järgmised Damazan'i kantoni vallad: Damazan, Ambrus, Caubeyres, Fargues-sur-Ourbise, Saint-Léon, Saint-Pierre de Buzet; Houeillès'i kanton; järgmised Lavardac'i kantoni vallad: Lavardac, Barbaste, Montgaillard, Pompiey, Xaintrailles; järgmised Mézin'i kantoni vallad: Mézin, Gueyze, Lisse, Meylan, Poudenas, Réaup, Saint-Maure-de-Peyriac, Saint-Pé-Saint-Simon, Sos).

4.4. Päritolutõend:

Ajalugu

Kuigi sparglit on Landes'i piirkonnas leidunud juba alates 20. sajandi algusest, hakati selle kasvatamisega tõsisemalt tegelema alates 1960. aastatest ning sel ajal peeti seda väga omapäraseks tooteks. Nimetatud metsapiirkonnas toimus juba 18. saj. alates männivaigu tootmine Prantsuse riigile, mis on praeguseks peaaegu täielikult asendunud spargli- ja muude põllumajandustoodete kasvatamisega. Lisaks headele mullastikutingimustele ja soodsale kliimale sobib sparglikasvatus väga hästi väikese ja keskmise suurusega põllumajandusettevõtetele ning nõuab spetsiifilist tööjõudu. Nimetatud põllumajandusharu võimaldab selles omapärases maapiirkonnas (“elu keset metsi”) säilitada küllaltki tihedat asustust ning aktiivset elanikkonda.

Päritolukindlus

Päritolukindlus tagatakse tootjalt kuni turustajani teostatud järelevalve abil. Tootjate sparglipeenrad kannavad eri viiteid. Sparglikoormaid kontrollitakse alates tootmispaigast ning lõpetades pakendamiskohtadega. Kaubaalused või tarbijapakendid kannavad kindlat silti ning viidet päritolu kohta (tootjakood, spargli koristuskuupäev peenralt). Asjaosalistel on toodete päritolukindluse tõestamiseks vastavad registreeringud.

4.5. Valmistusmeetod: Spargel on mitmeaastane taim, mille viljelemise tsükkel kestab umbes 10 aastat. Saagikoristusetapp algab kolmandal aastal ning kestab umbes seitse aastat. Söödavaks osaks on võrse, s.o varre maa-alune, istikust kasvanud osa. Kasutatakse ainult taotlejate grupi poolt registreeritud, valget või violetset sparglit andvaid sorte; igasugune uus sort läbib sordiaretusetapi.

Tootmine algab istikute külvamisega märtsis-mais, mulla juures on olulisteks elementideks selle liivasisaldus (üle 75 %), irrigatsioonivõime, viljakus ning eelnevalt kasvatatud kultuur. Mulla viljakusest ja irrigatsioonimeetodist sõltuvalt on istutustihedus 12 000—25 000 istikut hektari kohta. Väetamine, kastmine ning taimekaitse meetmed määratakse vastavalt vajadusele.

Mulda töödeldakse nii, et tekiks umbes 30 cm kõrgused hõredad kerged mullahunnikud; viimased tehakse täielikult valmis veebruaris, misjärel kaetakse õlgedega – see tagab soojuse parema jaotumise maapinnas. Saagikoristus võib alata siis, kui istikut ümbritseva mulla temperatuur on 9—12 °C. Üldiselt toimub see märtsist maini (kolmandal aastal pärast istutamist tehakse poolkoristus). Võrseid tuleb kohe kaitsta valguse ja kuumuse eest, seepärast asetatakse need nelja tunni jooksul pärast koristust külma (7 °C). Alates sorteerimisest, pakendamisest ja ladustamisest kuni toote toimetamiseni turustajale tuleb hoolikalt järgida külmaahela nõudeid ning vältida spargli kuivamist. Kuna spargel on väga tundlik, tehakse kõike eelnevat ülalnimetatud piirkonnas, et säiliks Landes'i spargli värskus ja õrnus. Tootemärgiselt on võimalik täpselt kontrollida, mis kuupäeval spargel pakendamiskohta saabus.

4.6. Seos piirkonnaga: Sables des Landes'i spargel on väga tundlik, õrn ja pehme, varajase valmimisega, hea kuju ja paisuvusega, ei ole kiudjas või kibe. Need omadused tulenevad peamiselt väga täpselt valitud mullast, võrse kasvamisviisist ning sobivatest kliimatingimustest. Sobiv muld on rohkete orgaaniliste ainete ja vähese savisisaldusega leetmuld. Savi tekitab spargli kibedust. Piirkonna maapinna eriline maavarade lõimis annab kerged, hea läbilaskevõimega ning kiiresti soojenevad mullad. Sellises mullatüübis, st kus mehaaniline takistus on nõrk, kasvab spargli võrse kiiresti ning sirgelt.

Mulla nõrk mehaaniline takistusvõime tuleneb kivide ja mätaste puudumisest, see võimaldabki võrse kiire ja sirge kasvu soojuse ja niiskuse lisandumisel. Suur osa selles on ka tootjate oskustel teha õigeid mullahunnikuid.

Piirkonnas valitseb mereline Aquitaine'ile omane kliima, st varajase kevadega pehme ja niiske (suhteliselt kõrge sademete hulk, soe); kliima muudab veelgi soojemaks rohke mets. Tänu kuivale ja soojale suvele kogub spargel tarvilikud varud igaks järgmiseks edukaks saagikoristuseks.

Sables des Landes'i spargel on tänu oma erilistele omadustele Euroopa turgudel väga kõrgelt hinnatud. 1997. aastal läbi viidud populaarsusuuringu järgi tunnevad asjatundlikud ostjad Landes'i sparglit (90 %) ning paigutavad selle sparglite seas kvaliteedinäitajate osas esimesele või teisele kohale. Landes'i spargel läheb edukalt ka ekspordiks, mis moodustab umbes 10 % aastasest müügist (Saksamaale (~ 7 %), Luksemburgi (~ 2 %), Belgiasse, Hispaaniasse, Inglismaale), mõnes riigis tarbitakse Sables des Landes'i sparglit juba 60ndatest aastatest alates.

Selle värske ja õrna toote jõudmiseks turustajateni on tähtsal kohal tootjate oskused saagikoristusel ja sortimisel ning pakendamisasutuste ja vahendajate töö.

4.7. Kontrolliasutus:

Nimi: QUALISUD Aadress: “Agropole” B.P. 102, Lasserre – 47 000 AGEN

Standard EN 45011

4.8. Märgistus: toodet müüakse märgisega “Asperge des Sables des Landes”.

4.9. Siseriiklikud nõuded: —

(1) Euroopa Komisjon — põllumajanduse peadirektoraat — põllumajandustoodete kvaliteedipoliitika osakond — B-1049, Brüssel.